સામગ્રી: ચૌમોનિક્સ સ્કી રિસોર્ટ વિસ્તારમાં રેસ્ટોરાં ચલાવનારા ટીમોથી મોટીને આ અખબાર સૌ પહેલાં જોયાં. 

આ અખબારનો સીધો સંબંધ ઍર ઇન્ડિયાના 'કાંચનજંઘા' વિમાન સાથે હોવાનું માનવામાં આવે છે. 

તા. 24 જાન્યુઆરી 1966 ઍર ઇન્ડિયાનું વિમાન દુર્ઘટનાગ્રસ્ત થયું હતું, જેમાં 117 પેસેન્જર મૃત્યુ પામ્યાં હતાં. 

એ દુર્ઘટનામાં ભારતના પરમાણુ વિજ્ઞાની હોમી ભાભાનું મૃત્યુ થયું હતું અને ભારતના પરમાણુ કાર્યક્રમને આંચકો લાગ્યો હતો. એ દુર્ઘટના પાછળ અનેક આશંકા વ્યક્ત કરવામાં આવે છે.

શું છે અખબારમાં?

ભારતના અણુકાર્યક્રમના જનક હોમી ભાભા (એકદમ જમણે) , આઇન્સ્ટાઇન સાથે (એકદમ ડાબે)

ટીમોથીએ ન્યૂઝ એજન્સી એ.એફ.પી. (એજન્સી ફ્રાન્સ પ્રેસ)ને જણાવ્યું, "હાલ અખબાર સારી સ્થિતિમાં છે, તેને સૂકવવા માટે મૂક્યાં છે, પરંતુ આપ એને વાંચી શકો છો."

ટીમોથીને 'નેશનલ હેરાલ્ડ' તથા 'ઇકૉનૉમિક ટાઇમ્સ'ની નકલો મળી છે. ટીમોથીના કહેવા પ્રમાણે, તેઓ આ અખબારને તેમની રેસ્ટોરાંમાં પ્રદર્શન અર્થે મૂકશે. 

અખબારના 'નેશનલ હેરાલ્ડ'ના પહેલા પાને 'ઇન્દિરા ગાંધી પક્ષનાં નેતા ચૂંટાયા'નું મથાળું છે, જ્યારે અન્ય સમાચારમાં 'દેશનાં પ્રથમ મહિલા વડા પ્રધાન' એવા બીજા અહેવાલ છે.

તેમણે દુર્ઘટનાસ્થળેથી મળેલી અનેક ચીજો પ્રદર્શન અર્થ મૂકી છે. જેમાં પન્ના, નીલમ તથા માણેક ભરેલું બૉક્સ પણ સામેલ છે. વર્ષ 2013માં તેની કિંમત એક લાખ 47 હજાર ડૉલરથી બે લાખ 79 હજાર ડૉલર વચ્ચેની અંદાજવામાં આવી હતી. 

ભાભાના મૃત્યુ અને ષડયંત્રની કહાણીઓ

સ્ટેટ્સમૅન તથા અન્ય અખબારોની નકલ સાથે ટીમોથી

1966માં મૃત્યુ થયું તેના ગણતરીના મહિના પહેલાં હોમી જહાંગીર ભાભાએ 'ઑલ ઇન્ડિયા રેડિયો' ઉપરથી કહ્યું હતું કે 'જો મંજૂરી મળે તો દેશ 18 મહિનાની અંદર અણુબૉમ્બ બનાવી શકે છે.'

ભાભા ઇચ્છતા હતા કે દેશ પાસે કૃષિ, ઊર્જા તથા તબીબીક્ષેત્રના ઉપયોગ માટે અણુ કૌશલ્ય હોવું જોઈએ અને તેના સાથે સૈન્યક્ષમતા પણ કેળવવી જોઈએ. 

આ સંદર્ભનો એક અહેવાલ અંગ્રેજી અખબાર 'ટાઇમ્સ ઑફ ઇન્ડિયા'માં પ્રકાશિત થયો છે. 

અમેરિકાની ગુપ્તચર સંસ્થાના સી.આઈ.એ. (સૅન્ટ્રલ ઇન્ટેલિજન્સ એજન્સી)ના એજન્ટ રૉબર્ટ ક્રાઉલીએ પત્રકાર ગ્રૅગરી ડગલસ સાથે વાતચીતમાં એ વાતના અણસાર આપ્યા હતા કે એ દુર્ઘટનામાં સી.આઈ.એનો હાથ હતો. 

"આપ જાણતા હશો કે 1960ના દાયકામાં આપણી (અમેરિકા) અને ભારતની વચ્ચે તણાવભર્યા સંબંધ પ્રવર્તતા હતા, ભારતે અણુબૉમ્બ બનાવવાની શરૂઆત કરી હતી.....અને તેઓ રશિયા સાથે સુંવાળા સંબંધ...\nઅગાઉની સામગ્રીનો સારાંશ નીચે મુજબ કરી શકાય છે:
ફ્રાન્સની આલ્પસ પર્વતશૃંખલામાં બરફ પીગળતાં, ભારતીય અખબારો નીકળી આવ્યાં છે. એના પરની તારીખ તથા તેના સમાચારે અનેક જૂની કહાણીઓ તથા 'ષડ્યંત્રની સંભાવના'ની કહાણીઓ ઉપરની ધૂળ ખંખેરી છે.